b'\n_START_ARTICLE_\nGino Tubaro\n_START_SECTION_\nBiografia\n_START_PARAGRAPH_\nVa completar els estudis de secund\xc3\xa0ria a les Escoles T\xc3\xa8cniques ORT seguint l\'orientaci\xc3\xb3 d\'electr\xc3\xb2nica. En 2013 co-va fundar Darwin Research, on va fabricar la primera pr\xc3\xb2tesi que va imprimir en 3D. De 2014 a 2015 va treballar a Argentina en 3D, una iniciativa que es va convertir en programa p\xc3\xbablic amb el suport de la Prefectura del Gabinets de Ministres a Argentina. _NEWLINE_Actualment treballa com a assessor en el Laboratori del Centre Metropolit\xc3\xa0 de Disseny i a Atomic Lab, una empresa que va fundar per facilitar l\'acc\xc3\xa9s a pr\xc3\xb2tesi a milers de persones amb recursos limitats. Entre els seus projectes, destaquen traductor en temps real de braille din\xc3\xa0mic, un petit instrument musical anomenat Sound Cube i una impressora 3D feta a partir de pantalles de tel\xc3\xa8fons m\xc3\xb2bils._NEWLINE_Va rebre dos premis lliurats per l\'Organitzaci\xc3\xb3 Mundial de la Propietat Intel\xc2\xb7lectual (WIPO), entitat avalada per l\'ONU. El 2008 va rebre el premi al \xe2\x80\x9cMillor jove inventor\xe2\x80\x9d per la seva presentaci\xc3\xb3 sobre dispositius de seguretat per a llars i mini robots. El 2010 va ser guanyador de les \xe2\x80\x9cOlimp\xc3\xadades d\'Inventiva\xe2\x80\x9d. _NEWLINE_El 2013 va ser seleccionat per participar en el Campament Nacional de Ci\xc3\xa8ncies per a Joves (NYSC), un programa patrocinat pel Departament d\'Estat dels Estats Units, l\'estat de West Virginia i la National Youth Science Fundation._NEWLINE_El 2014 va ser seleccionat com un dels 10 joves excel\xc2\xb7lents de la Rep\xc3\xbablica Argentina per part de Junior Chamber International i la C\xc3\xa0mera Argentina de Comer\xc3\xa7 (Premis TOYP). _NEWLINE_En 2015 va ser destacat com "Alumni del mes" a nivell mundial pel Departament d\'Estat dels Estats Units i l\'Ambaixada dels Estats Units en "reconeixement al seu lideratge a crear innovadores solucions per ajudar a les persones amb discapacitats a viure sense l\xc3\xadmits". El President dels Estats Units, Barack Obama, va destacar el cas de Gino Tubaro durant la seva trobada amb joves emprenedors d\'Argentina. _NEWLINE_En 2017 va publicar el llibre "Las manos que inventan", d\'Edicions Paid\xc3\xb3s Ib\xc3\xa8rica. _NEWLINE_Gino ha creat un sistema anomenat mecanomiografia amb el qual \xc3\xa9s possible interpretar els impulsos nerviosos responsables de les contraccions musculars i traslladar-les a l\'usuari en forma de respostes sensorials que tradueixen les accions exercides per la pr\xc3\xb2tesi. No requereix cirurgia.'